|  |  |  |  |  |  |  |  |
| --- | --- | --- | --- | --- | --- | --- | --- |
| Številka: 007-448/2019 | | | | | | | |
| Ljubljana, 10. julij 2020 | | | | | | | |
| EVA 2019-2550-0057 | | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | | |
| **ZADEVA: Uredba o uporabi plovil na motorni pogon na akumulacijskem jezeru hidroelektrarne Brežice na reki Savi – predlog za obravnavo** | | | | | | | | | | | | | |
| 1. Predlog sklepov vlade: | | | | | | | | | | | | | |
| Na podlagi drugega odstavka 66. člena in drugega odstavka 107. člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14, 56/15 in 65/20) je Vlada Republike Slovenije na … seji … sprejela naslednji  SKLEP:  Vlada Republike Slovenije je izdala Uredbo o uporabi plovil na motorni pogon na akumulacijskem jezeru hidroelektrarne Brežice na reki Savi, ki se objavi v Uradnem listu Republike Slovenije.  Dr. Božo Predalič  GENERALNI SEKRETAR  Prejmejo:   * ministrstva, * vladne službe. | | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | | |
| / | | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | | |
| * mag. Andrej Vizjak, minister, Ministrstvo za okolje in prostor, * Bojan Dejak, v. d. generalnega direktorja Direktorata za vode in investicije, * mag. Luka Štravs, vodja Sektorja za upravljanje voda, * Danila Slovnik Vraneš, višja svetovalka | | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | | |
| / | | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | | |
| / | | | | | | | | | | | | | |
| 5. Kratek povzetek gradiva: | | | | | | | | | | | | | |
| Po Zakonu o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14, 56/15 in 65/20, v nadaljevanju ZV-1) je plovba s plovili na motorni pogon po celinskih vodah prepovedana. Vlada pa lahko z uredbo na podlagi 66. člena ZV-1 določi posamezne celinske vode ali njihove dele, na katerih je uporaba plovil na motorni pogon dovoljena. Pri tem je treba upoštevati omogočanje splošne rabe voda, njihovo varstvo pred onesnaženjem ter ohranjanje naravnega ravnovesja v vodnih in obvodnih ekosistemih. Vlada na podlagi 107. člena ZV-1 določi tudi način in pogoje rabe vodnega ali morskega dobra za plovbo, pri čemer upošteva stanje voda, varstvo vodnih in obvodnih ekosistemov, varstvo pred škodljivim delovanjem voda in varstvo vodnih pravic. Plovbni režim na plovbnem območju ali plovni poti, določeni po predpisih o plovbi, mora skladno z ZV-1 vsebovati pogoje iz te uredbe.  Občina Brežice je v skladu z drugim odstavkom 66. člena ZV-1 na ministrstvo poslala pobudo za sprejetje uredbe o uporabi plovil na motorni pogon na akumulacijskem jezeru hidroelektrarne Brežice na reki Savi. | | | | | | | | | | | | | |
| 6. Presoja posledic za: | | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | | NE | | |
| c) | administrativne posledice | | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | | DA | | |
| e) | socialno področje | | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | | NE | | |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | | |
|  | | | Tekoče leto (t) | | t + 1 | | t + 2 | | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  | |  | |  | | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  | |  | |  | | | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  | |  | |  | | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  | |  | |  | | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  | |  | |  | | | | | |  |
| II. Finančne posledice za državni proračun | | | | | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | | Znesek za t + 1 | |
|  | |  | |  | |  | | | | | |  | |
|  | |  | |  | |  | | | | | |  | |
| SKUPAJ | | | | | |  | | | | | |  | |
| II.b Manjkajoče pravice porabe bodo zagotovljene s prerazporeditvijo: | | | | | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | | Znesek za t + 1 | |
|  | |  | |  | |  | | | | | |  | |
|  | |  | |  | |  | | | | | |  | |
| SKUPAJ | | | | | |  | | | | | |  | |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | | | | | |
| Novi prihodki | | | | Znesek za tekoče leto (t) | | | | | Znesek za t + 1 | | | | |
|  | | | |  | | | | |  | | | | |
|  | | | |  | | | | |  | | | | |
|  | | | |  | | | | |  | | | | |
| SKUPAJ | | | |  | | | | |  | | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri že izvajanih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | NE | | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE * Občini Brežice in Občini Krško   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | | | |
| **9. Predstavitev sodelovanja javnosti:** | | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | DA | | | |
| (Če je odgovor NE, navedite, zakaj ni bilo objavljeno.) | | | | | | | | | | | | | |
| (Če je odgovor DA, navedite:  Datum objave: od 21. oktobra 2019 do 20. novembra 2019.  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | | |
| **11. Gradivo je uvrščeno v delovni program vlade:** | | | | | | | | | | NE | | | |
| Mag. ANDREJ VIZJAK  MINISTER | | | | | | | | | | | | | |

**PREDLOG**

EVA 2019-2550-0057

Na podlagi drugega odstavka 66. člena in drugega odstavka 107. člena Zakona o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14, 56/15 in 65/20) izdaja Vlada Republike Slovenije

**UREDBO**

**o uporabi plovil na motorni pogon na akumulacijskem jezeru**

**hidroelektrarne Brežice na reki Savi**

1. člen

(vsebina)

Ta uredba določa del akumulacijskega jezera hidroelektrarne Brežice na reki Savi, kjer je dovoljena uporaba plovil na motorni pogon, in pogoje rabe vodnega dobra za plovbo.

2. člen

(izrazi)

Izrazi, uporabljeni v tej uredbi, pomenijo:

1. koordinate so koordinatne točke, prevzete iz državnega koordinatnega sistema (v Gauss­-Krügerjevi projekciji – D48/GK in v transverzalni (prečni) Mercatorjevi projekciji – D96/TM), odčitane v temeljnih topografskih načrtih Republike Slovenije v merilu 1 : 5000 ter izražene kot GK\_Y in GK\_X ter kot D96\_E in D96\_N;

2. normalna denivelacija je najnižja dovoljena kota gladine akumulacijskega jezera hidroelektrarne Brežice na reki Savi zaradi hidroenergetske izrabe, določena pri 151,90 m nadmorske višine;

3. izredna denivelacija je kota gladine akumulacijskega jezera, ki je nižja kot normalna denivelacija;

4. plitvina je območje, kjer je globina vode ob normalni denivelaciji v času hidroenergetske izrabe nižja od 2 m;

5. plovbno območje je del akumulacijskega jezera hidroelektrarne Brežice na reki Savi, kjer je dovoljena uporaba plovil na motorni pogon.

3. člen

(plovbno območje)

(1) Meje plovbnega območja (cona A in cona B) pri normalni denivelaciji so določene s koordinatami (v Gauss­-Krügerjevi projekciji – D48/GK in v transverzalni (prečni) Mercatorjevi projekciji – D96/TM) iz priloge 1, ki je sestavni del te uredbe.

(2) Plovbno območje in njegove geografske meje so podrobneje določeni na digitalnem podatkovnem sloju za raven merila 1 : 5000 v državnem koordinatnem sistemu. Podatki o plovbnem območju in njegovih geografskih mejah so del vodnega katastra v skladu s predpisom, ki ureja vodni kataster, in vključujejo zlasti:

– identifikacijsko številko plovbnega območja,

– ime plovbnega območja,

– identifikacijsko številko in ime občine, v kateri je plovbno območje,

– datum določitve plovbnega območja in

– opombe.

4. člen

(pogoji za plovbo)

(1) Plovba s plovili na motorni pogon je dovoljena na plovbnem območju iz prejšnjega člena.

(2) Ne glede na prejšnji odstavek je plovba s plovili na motorni pogon zunaj plovbnega območja dovoljena le do pristanišča ali vstopno-izstopnega mesta s podeljeno vodno pravico na območju največ 20 m gorvodno in dolvodno od meje območja s podeljeno vodno pravico.

(3) Ne glede na prvi odstavek tega člena lahko na plovbnem območju v coni B januarja, februarja, marca, novembra in decembra pluje le eno plovilo na motorni pogon, če je ta plovba namenjena izvajanju pedagoških procesov, povezanih z rekreativnim športom (npr. jadranje, veslanje).

5. člen

(pogoji za plovila na motorni pogon)

(1) Za plovbo po plovbnem območju se uporabljajo plovila za rekreacijo iz predpisa, ki ureja plovila za rekreacijo, razen vodnih skuterjev, ali plovila, posebej namenjena za javni prevoz potnikov v komercialne namene, če plujejo na elektromotorni pogon in so krajša od 24 m (v nadaljnjem besedilu: plovila).

(2) Plovila morajo biti izdelana in opremljena tako, da je preprečeno izcejanje onesnaževal (npr. vsebine akumulatorjev), olj oziroma maziv, zaščitnih premazov, organsko obremenjenih fekalnih voda in drugih škodljivih oziroma strupenih snovi s plovil v vodo, tudi v primeru potopitve ali poškodbe plovila, in tako, da ne povzročajo čezmernega hrupa.

6. člen

(pogoji plovbe)

(1) Pri plovbi s plovili morajo biti izpolnjeni naslednji pogoji:

1. plovilo je ves čas plovbe znotraj plovbnega območja iz 3. člena te uredbe;

2. največja hitrost plovbe ne sme presegati 10 km/h;

3. plovba, privezovanje in sidranje plovil se izvajajo na način, ki ne povzroča čezmernega obremenjevanja okolja s hrupom;

4. dvig ali spust plovila se izvaja samo na za to določenih mestih;

5. vkrcavanje in izkrcavanje potnikov se izvajata samo v pristaniščih ali na vstopno-izstopnih mestih;

6. ob izplutju se ne dviga sediment na rečnem dnu;

7. ne povzroča se valovanje ob rečnih bregovih z višino vala, večjo od 0,3 m;

8. ne pluje se po plitvinah;

9. privezovanje in sidranje plovil se izvajata samo v pristaniščih;

10. po privezu v pristanišču se pred zapustitvijo plovila z njega odstranijo nepritrjeni predmeti;

11. polnjenje akumulatorjev z električno energijo s kopnega ali njihov prenos na plovila se izvaja samo na območju pristanišč;

12. prenos odpadkov in rezervoarjev z odpadno vodo ali drugih tekočin s plovil se izvaja samo na območju pristanišč;

13. servisiranje in vzdrževanje plovil se izvajata samo na za to določenih mestih;

14. največje število plovil, ki so hkrati na plovbnem območju, ne presega največjega števila privezov v pristaniščih;

15. plitvine na plovbnem območju so označene, kot je predpisano;

16. v primeru izvajanja ribiških dejavnosti (ribolov, tekmovanja ipd.) te niso motene, razen če se izvajajo na območju, zapisanem v drugem odstavku 4. člena te uredbe ter

17. omogoča se splošna raba voda.

(2) Ne glede na 2. točko prejšnjega odstavka hitrost plovbe lahko presega 10 km/h zaradi zagotavljanja varnosti potnikov v primeru izrednih razmer na plovbnem območju (npr. nevihta, povečan pretok vode, dvig gladine vode).

(3) V času prepovedi plovbe iz 7. člena te uredbe morajo biti vsa plovila privezana v pristaniščih ali dvignjena iz vode zunaj priobalnega zemljišča.

(4) Plovila, skupaj z vso opremo, morajo biti pred splavitvijo v vodo očiščena zaradi preprečevanja širjenja bioloških obremenitev.

7. člen

(prepoved plovbe)

(1) Plovba s plovili na plovbnem območju v coni A je prepovedana:

– od 1. novembra do 31. marca,

– aprila, maja, septembra in oktobra vsak dan od 18.00 do 10.00 naslednjega dne ter

– junija, julija in avgusta vsak dan od 19.00 do 9.00 naslednjega dne.

(2) Plovba s plovili na plovbnem območju v coni B je prepovedana:

– januarja, februarja, marca, novembra, decembra vsak dan od 16.00 do 10.00 naslednjega dne,

– aprila, maja, septembra in oktobra vsak dan od 18.00 do 10.00 naslednjega dne ter

– junija, julija in avgusta vsak dan od 19.00 do 9.00 naslednjega dne.

(3) Plovba s plovili na plovbnem območju je prepovedana tudi:

– ob prelivanju vode čez pretočna polja hidroelektrarne Brežice in visokovodnega razbremenilnika,

– ob pretokih reke Save, večjih od 500 m3/s,

– med izvajanjem vzdrževalnih in drugih del (intervencijski posegi) na vodnih in priobalnih zemljiščih, ki vplivajo na plovbno območje,

– med izvajanjem del in meritev, potrebnih zaradi izvajanja podeljene pravice za hidroenergetsko rabo vode, izvajanjem predpisanega monitoringa (monitoring zasipavanja akumulacijskih prostorov) ali izvedbo vzdrževalnih del (odstranjevanje in odvzemanje naplavin),

– če je gladina vode nižja od normalne denivelacije jezera ali

– ob izredni denivelaciji ali drugih izrednih dogodkih (visoke vode ali onesnaženje).

(4) Imetnik vodne pravice za proizvodnjo električne energije v hidroelektrarni Brežice zagotavlja skrbniku plovbnega območja podatke (gladine, pretoki), ki se nanašajo na spremenjene pogoje na plovbnem območju zaradi rednega ali izrednega delovanja hidroelektrarne.

8. člen

(vpliv plovbe na vodne pravice)

Plovba s plovili na motorni pogon ne sme vplivati na izvajanje obstoječih vodnih pravic. Izvajanje plovbe na motorni pogon na plovbnem območju ne sme vplivati na pridobivanje električne energije v hidroelektrarni Brežice in Krško ali povzročati imetniku vodne pravice dodatnih obveznosti, stroškov ali škode na energetskih objektih ter objektih vodne in energetske infrastrukture v nedeljivem razmerju.

9. člen

(inšpekcijski nadzor)

Nadzor nad izvajanjem te uredbe opravljajo inšpektorji, pristojni za vode.

10. člen

(prekrški)

(1) Z globo od 4.000 do 20.000 eurov se za prekršek kaznuje pravna oseba, če:

– za plovbo uporablja plovila v nasprotju s 5. členom te uredbe,

– izvaja plovbo v nasprotju s prvim, drugim ali tretjim odstavkom 6. člena te uredbe,

– s plovili ravna v nasprotju s četrtim odstavkom 6. člena te uredbe,

– izvaja plovbo v nasprotju s prepovedjo iz prvega, drugega ali tretjega odstavka 7. člena te uredbe ali

– ne zagotavlja podatkov v skladu s četrtim odstavkom 7. člena te uredbe.

(2) Z globo od 2.000 do 4.000 eurov se za prekršek iz prejšnjega odstavka kaznuje samostojni podjetnik posameznik ali posameznik, ki samostojno opravlja dejavnost.

(3) Z globo od 600 do 2.000 eurov se za prekršek iz prvega odstavka tega člena kaznuje tudi odgovorna oseba pravne osebe, samostojnega podjetnika posameznika ali posameznika, ki samostojno opravlja dejavnost.

(4) Z globo od 200 do 1.200 eurov se za prekršek iz prvega odstavka tega člena kaznuje posameznik.

11. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. 007-448/2019

Ljubljana, … 2020 **Vlada Republike Slovenije**

EVA 2019-2550-0057 Janez Janša predsednik

**Priloga 1:** Meje plovbnega območja pri normalni denivelaciji, določene s koordinatami (v Gauss-Krügerjevi projekciji – D48/GK in v transverzalni (prečni) Mercatorjevi projekciji – D96/TM)

| **Zaporedna številka** | **D48/GK** | | **D96/TM** | |
| --- | --- | --- | --- | --- |
| **GK\_Y** | **GK\_X** | **D96\_E** | **D96\_N** |
| Cona A | | | | |
| 1 | 545625 | 84343 | 539679 | 88460 |
| 2 | 545452 | 84494 | 542529 | 87410 |
| 3 | 545276 | 84661 | 542529 | 87410 |
| 4 | 544840 | 84944 | 543999 | 85810 |
| 5 | 544514 | 85296 | 543999 | 85810 |
| 6 | 544487 | 85300 | 545519 | 84520 |
| 7 | 543985 | 85781 | 544143 | 85781 |
| 8 | 543917 | 85854 | 544142 | 85854 |
| 9 | 543864 | 85981 | 543981 | 86035 |
| 10 | 543847 | 86112 | 543591 | 86427 |
| 11 | 543802 | 86256 | 543518 | 86686 |
| 12 | 543682 | 86538 | 543356 | 87042 |
| 13 | 543571 | 86690 | 543275 | 87145 |
| 14 | 543488 | 86764 | 543200 | 87175 |
| 15 | 543275 | 86891 | 543311 | 87023 |
| 16 | 542842 | 86942 | 543431 | 86741 |
| 17 | 542658 | 86980 | 543476 | 86597 |
| 18 | 542476 | 87058 | 543493 | 86466 |
| 19 | 541629 | 87144 | 543546 | 86339 |
| 20 | 541401 | 87229 | 543614 | 86266 |
| 21 | 541384 | 87189 | 544116 | 85785 |
| 22 | 541515 | 87135 | 543217 | 87234 |
| 23 | 541643 | 87096 | 543117 | 87249 |
| 24 | 541891 | 87049 | 542904 | 87376 |
| 25 | 542367 | 86998 | 542471 | 87427 |
| 26 | 542543 | 86939 | 542287 | 87465 |
| 27 | 542709 | 86910 | 542105 | 87543 |
| 28 | 542913 | 86848 | 541520 | 87534 |
| 29 | 543245 | 86811 | 541996 | 87483 |
| 30 | 543312 | 86778 | 542172 | 87424 |
| 31 | 543446 | 86690 | 542542 | 87333 |
| 32 | 543576 | 86577 | 542874 | 87296 |
| 33 | 543723 | 86314 | 542941 | 87263 |
| 34 | 543776 | 86108 | 543075 | 87175 |
| 35 | 543768 | 85970 | 543205 | 87062 |
| 36 | 543831 | 85811 | 543490 | 86247 |
| 37 | 543861 | 85762 | 543547 | 86202 |
| 38 | 543918 | 85717 | 543558 | 86137 |
| 39 | 543929 | 85652 | 542542 | 87333 |
| 40 | 543969 | 85587 | 544090 | 85526 |
| 41 | 544173 | 85296 | 543205 | 87062 |
| 42 | 544461 | 85041 | 543352 | 86799 |
| 43 | 544501 | 84953 | 543405 | 86593 |
| 44 | 544727 | 84792 | 543397 | 86455 |
| 45 | 544861 | 84749 | 545254 | 84828 |
| 46 | 545542 | 84235 | 545171 | 84720 |
| Cona B | | | | |
| 1 | 545276 | 84661 | 544905 | 85146 |
| 2 | 544878 | 85039 | 544507 | 85524 |
| 3 | 544050 | 86389 | 543679 | 86874 |
| 4 | 543826 | 86592 | 543455 | 87077 |
| 5 | 543588 | 86749 | 543217 | 87234 |
| 6 | 543488 | 86764 | 543117 | 87249 |
| 7 | 543571 | 86690 | 543200 | 87175 |
| 8 | 543646 | 86660 | 543275 | 87145 |
| 9 | 543727 | 86557 | 543356 | 87042 |
| 10 | 543889 | 86201 | 543518 | 86686 |
| 11 | 543962 | 85942 | 543591 | 86427 |
| 12 | 544513 | 85369 | 544142 | 85854 |
| 13 | 544514 | 85296 | 544143 | 85781 |
| 14 | 544840 | 84944 | 544469 | 85429 |
| 15 | 544352 | 85550 | 543981 | 86035 |

**OBRAZLOŽITEV**

I. UVOD

Po Zakonu o vodah (Uradni list RS, št. 67/02, 2/04 – ZZdrl-A, 41/04 – ZVO-1, 57/08, 57/12, 100/13, 40/14, 56/15 in 65/20; v nadaljnjem besedilu: ZV-1) je plovba s plovili na motorni pogon po celinskih vodah prepovedana. Vlada lahko s posebnim predpisom na podlagi drugega odstavka 66. člena ZV-1 določi posamezne celinske vode ali njihove dele, na katerih je uporaba plovil na motorni pogon dovoljena. Pri tem je treba upoštevati omogočanje splošne rabe voda, njihovo varstvo pred onesnaženjem ter ohranjanje naravnega ravnovesja v vodnih in obvodnih ekosistemih. Vlada na podlagi 107. člena ZV-1 določi tudi način in pogoje rabe vodnega ali morskega dobra za plovbo, pri čemer upošteva stanje voda, varstvo vodnih in obvodnih ekosistemov, varstvo pred škodljivim delovanjem voda in varstvo vodnih pravic. Plovbni režim na plovbnem območju ali plovni poti, določeni po predpisih o plovbi, mora v skladu z ZV-1 vsebovati pogoje iz te uredbe.

II. VSEBINSKA OBRAZLOŽITEV PREDLAGANIH REŠITEV

Občina Brežice je ministrstvu poslala pobudo za sprejetje Uredbe o uporabi plovil na motorni pogon na akumulacijskem jezeru hidroelektrarne Brežice na reki Savi.

Ta uredba določa del akumulacijskega jezera hidroelektrarne Brežice na reki Savi, kjer je dovoljena uporaba plovil na motorni pogon, in pogoje rabe vodnega dobra za plovbo. Določeni so plovbno območje ter pogoji in prepovedi plovbe.

Plovbno območje se začne 500 m pred jezovno zgradbo HE Brežice in konča v liniji zapornice visokovodnega razbremenilnika (NEK) ter se deli na dva dela, na cono A in cono B. Med obema conama je območje plitvine 1, kjer je plovba prepovedana. Na akumulacijskem jezeru je veliko plitvin, kjer lahko pride do neposrednega stika plovila z dnom ter s tem do vpliva na vodne organizme. Na teh območjih ni zadoščeno pogoju, da je za varovanje bentoških vodnih organizmov in s tem neposlabševanje stanja voda najmanjša razdalja med največjim ugrezom in dnom 200 cm.

Cona A se začne 500 m pred jezovno zgradbo HE Brežice na navidezni črti med točkama A-ZL (GK\_Y = 545625, GK\_X = 84343; D96\_E = 545254, D96\_N = 84828) in A-ZD (GK\_Y = 545542, GK\_X = 84235; D96\_E = 545171, D96\_N = 84720) ter konča v liniji zapornice visokovodnega razbremenilnika na navidezni črti med točkama A-KL (GK\_Y = 541401, GK\_X = 87229; D96\_E = 541030, D96\_N = 87714) in A-KD (GK\_Y = 541384, GK\_X = 87189; E96\_E = 541013, E96\_N = 87674).

Cona B se začne na točki B-ZL (GK\_Y = 545276, GK\_X = 84661; E96\_E = 544905, E96\_N = 85146) in konča na točki B-KL (GK\_Y = 543488, GK\_X = 86764; E96\_E = 543117, E96\_N = 87249).

Dolžina plovbnega območja v coni A je na obravnavanem odseku reke Save 5,5 km, dolžina plovbnega območja v coni B pa 2,8 km.

Začetek in konec plovbnega območja, tiha območja in območja ureditve drstišč morajo biti označeni z vidnimi oznakami v naravi (npr. na brežinah).

Vlada s sprejetjem te uredbe določi pogoje rabe vodnega dobra za plovbo, pri čemer upošteva:

* stanje voda,
* varstvo vodnih in obvodnih ekosistemov,
* varstvo pred škodljivim delovanjem voda in
* varstvo vodnih pravic.

Pogoji rabe vodnega dobra za plovbo so določeni tako, da se čim bolj preprečijo škodljivi vplivi na stanje voda oziroma združbe nevretenčarjev, na dvigovanje sedimenta oziroma spremembe rečnega dna. Varstvo rib (in drstišč) se zagotavlja s časovnimi prepovedmi plovbe in odmiki od rečnega brega oziroma s prepovedjo plovbe po plitvinah.

Varstvo vodnih pravic je zagotovljeno tako, da plovba s plovili na motorni pogon ne sme vplivati na izvajanje obstoječih vodnih pravic. Izvajanje plovbe na motorni pogon na plovbnem območju ne sme vplivati na pridobivanje električne energije v hidroelektrarni Brežice ali povzročati imetniku vodne pravice dodatnih obveznosti, stroškov ali škode na energetski infrastrukturi.